Стефан Фурнаджиев
Хлябът

chitanka.info

На Никола Инджов

Иде от нива.

Отива на мелница.

Нощува в нощви.

Осъмва в магазина —

влиза, излиза

с човешки крака.

Ако го няма —

училището затваря врати.

Не стигат

дъските за ковчези.

Ако съвсем го няма —

влиза, излиза

с човешки крака

в погребите

за оръжие.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.